X. 
Hlelicum viventium dispositio 
systematica. 
1. Ut singulae species Helicum ignotae inter ingentem 
specierum copiam erui possint, necessarium est, distribuere 
genus in cohortes, characteribus constantibus circumscriptas. 
2. Impossibile mihi visum est distribuere species generis 
Helicis in cohortes mere ex affinitate naturali constitutas, quia 
characteres, has cohortes (vel subgenera) ita definientes, ut 
omnem ignotam speciem in illis invenire possis, eruere non mihi 
contigit. 
3. Quare sectiones ex characteribus constantissimis methodo 
mechanica perfeci, saepe lamen species peraffines, e. g. cari- 
natas et ecarinatas, longe separante, seriusque conspectum spe- 
cierum, cohortes naturales formantium, proponere in animo est. 
4. (Genus Naninae (structura animalis a genere Helice bene 
distinctum, et a Cl. Beck tribui Vitrinidorum adscriptum) inter 
Helices enumerari necesse fuit, quia testa characteribus con- 
stantibus distingui non potest, et permultarum testarum incolae 
nobis nondum innotuerunt. 
9. Sectiones methodo mechanica institutae, in tabula synop- 
tica mox sequenle definitae, tam stricte, quam opus foret, limi- 
tari non possunt ob variabilitatem singulorum ejusdem speciei 
individuorum. Quare species quaedam ignola saepe etiam inter 
illas, quibus bene cognitis maxime affinis videtur, quaerenda erit. 
6. Prioritatem nominum, quantum potui, rigurose obser- 
vavi, multaque nomina specifica nunc usitata mutanda erunt. 
